تقييم المطعم: بسم الله الرحمن الرحيم  
  
 في البدايه احب انصف هذا المطعم واقول  
 ان حمامات القسم العائلي من انضف الحمامات على الاطلاق حمامات الرجال طبعا  
  
 هذا الشئ الوحيد الكويس عندهم الحمامات 
  
 نجي لتقيم باقي الامور  
  
 أول شئ زيارتنا كانت للقسم العائلي 
  
 بسم الله وعلى بركه الله  
  
 الاستقبال (0) هذا صفر مو خمسه  
 حقيقه ازفت واحقر انذل استقبال رأته عيني في مطعم من المطاعم جرسون يكلمك بنفس خايسه وايضا يكلمك كأنه بيدفع لك من جيبه وايضا ليس جرسون واحد بل كلهم كذلك لما سألت وش احسن بين الوجبات كشر في وجهي ومارد على استفساري قلنا ماشئ نطلب على مزاجنا ونشوف  
  
 الجلسة (8) 
 الجلسات كانت كويسه نوعا ما ذات خصوصيه رائعه عباره عن ابواب مغلقه ولكن لا يوجد زر علشان تنادي على الجرسون  
  
 الطلبات  
  
 مقبلات  
  
 ورق عنب ( 8 ) 
 جيد جدا ومناسب  
  
 الشوربه (4) 
 شوربه بحريه ولكن كانت بارده وحقيقه الطعم مو ذاك الزود  
  
 دجاج محشي بالجبن (2) 
 بارد والبطاطس بارد شكله حق امس ومسخنينه وايضا قليل جدا مقابل السعر 
  
 مشويات مشكل ( 7 ) 
 مشوياتهم لا بأس بها ولكن قليله مقابل السعر 
  
 كوردنبلو (3)  
 صححولي اذا انا غلطان مو الكوردن بلو عباره عن صدور دجاج محشيه بتركي مدخن وجبن هذا كان عباره عن تشكن برجر بدون خبز محمرين 3 قطع اظاهر يحسبونا حمير ومانفهم 
  
 المشروبات (0) 
 هذا المطعم الوحيد في العالم اتوقع الي ماعنده مشروبات غازيه تخيلو ببسي سفن كولا حمضيات مريندا سبرايت كل هذي مو في المطعم يقول ما نقدم مشروبات غازيه قلت طيب وش تقدمون قال سعودي كوكتيل الكاس الواحد 11 ريال ليه ما ادري طيب عندكم جيك قال لا طيب عطنا  ثلج قال الحين شتاء مافي ثلج حاليا هل يصدق هذا ولا يش بالضبط 
  
  
 ========================== 
  
 نجي الان للأسئله 
  
 س/ ماهي نصيحتك لصاحب المطعم  
 ج/ انصح صاحب المطعم بأنه يقفل المطعم ولا يفكر يصلح السمعه يكفي الي كاتبينه الناس ويستحي على دمه ويسكر احسن له 
 كما انصح صاحب المطعم قبل ما يقفل انه يفصل الجراسين الي عنده ومايعطيهم مسحقاتهم لانهم ما يستاهلون 
  
 س/ هل ممكن تزور هذا المطعم مره اخرى  
 جـ / اذا حجت البقره على قرونها واذا ورد الجمل في سم الخياط واذا بلطو البحر ان شاء الله 
  
 س/ ماذا تقول لأي واحد يفكر يزور هذا المطعم 
 جـ / راح يحصلني تحت الدرج علشان احش رجوله حش علشان ينسى يفكر يروح لمطعم زفت مثل هذا 
  
 ================================= 
  
 اتمنى يكون تقييمي منصف لهم الحمامات كانت حلوه وورق العنب بس  
  
 وايضا نسيت اقول انا من طبعي اذا شفت الخدمه كذا بعد ما يجيب الطلب اطلع واخليه واكنسله لكن اظاهر هذاك اليوم كنت مبسوط من شغله وماحبيت اضيق صدري وقررت امشيها